pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมการขนส่งทางราง กระทรวงคมนาคม สานต่อพัฒนาโครงข่ายระบบขนส่งมวลชนทางราง
วันอาทิตย์ที่ 15 สิงหาคม 2564
กรมการขนส่งทางราง กระทรวงคมนาคม สานต่อพัฒนาโครงข่ายระบบขนส่งมวลชนทางราง
ในเขตกรุงเทพมหานครและปริมณฑล เร่งพัฒนาพื้นที่ต่อเนื่อง ระยะที่ 2
กรมการขนส่งขนส่งทางราง (ขร.) กระทรวงคมนาคม ดําเนินการศึกษาเพื่อพัฒนาแบบจําลองการคาดการณ์ความต้องการเดินทางด้วยระบบรางและการพัฒนาโครงข่ายระบบขนส่งมวลชนทางรางในเขตกรุงเทพมหานครและปริมณฑล (พื้นที่ต่อเนื่อง) ระยะที่ 2 (M-Map 2) โดยการศึกษาดังกล่าว เป็นการต่อยอดแผนแม่บทระบบขนส่งมวลชนทางรางในเขตกรุงเทพมหานครและปริมณฑล (M-MAP) ซึ่งกําหนดโครงข่ายระบบขนส่งมวลชนทางรางในเขตกรุงเทพมหานครและปริมณฑลระยะ 20 ปี (พ.ศ. 2553-2572) และนําแนวคิดจากแผนแม่บทระบบขนส่งมวลชนทางรางในเขตกรุงเทพมหานครและปริมณฑล (พื้นที่ต่อเนื่อง) ระยะที่ 2 (M-MAP 2 Blueprint)ที่สํานักงานนโยบายและแผนการขนส่งและจราจร (สนข.) ได้ศึกษาร่วมกับองค์การความร่วมมือระหว่างประเทศของญี่ปุ่น หรือ JICA (Japan International Cooperation Agency) มาพัฒนาต่อตามการเติบโตของเมืองที่มีการเปลี่ยนแปลงไปจากเดิม โดยมีการขยายตัวออกไปในพื้นที่ชานเมืองมากขึ้น เกิดแหล่งที่อยู่อาศัยและแหล่งพาณิชยกรรมตามแนวเส้นทางรถไฟฟ้าเป็นจํานวนมาก ส่งผลให้รูปแบบการเดินทางของประชาชนในเขตกรุงเทพมหานครและปริมณฑลเปลี่ยนไป โดยที่ผ่านมา JICA ได้ให้ข้อเสนอแนะใน M – MAP 2 Blueprint ว่าการวางแผนเพื่อกําหนดโครงข่ายระบบขนส่งมวลชนทางรางใน M – MAP 2 สามารถตอบสนองต่อความต้องการเดินทางประชาชนได้อย่างแท้จริง รวมทั้งควรพัฒนาแบบจําลองการคาดการณ์ความต้องการเดินทางด้วยระบบรางขึ้นมาเฉพาะ เพื่อให้การวางแผนในการพัฒนาโครงข่าย M – MAP 2 สัมฤทธิ์ผลตามเป้าหมายได้อย่างแท้จริง
สําหรับการศึกษาเพื่อพัฒนาแบบจําลองการคาดการณ์ความต้องการเดินทางด้วยระบบรางและการพัฒนาโครงข่ายระบบขนส่งมวลชนทางรางในเขตกรุงเทพมหานครและปริมณฑล (พื้นที่ต่อเนื่อง) ระยะที่ 2 นี้ จะเป็นการทบทวนสถานะปัจจุบันของโครงการตาม M-MAP ซึ่งปัจจุบันเปิดให้บริการแล้ว 159 กิโลเมตรอยู่ระหว่างก่อสร้าง 167.74 กิโลเมตร และทําการประสานกับแผนงาน ความก้าวหน้าต่างๆ ของเส้นทางรถไฟฟ้าที่อยู่ระหว่างรอดําเนินการอีก 14 โครงการ ระยะทางรวมประมาณ 182.26 กิโลเมตร รวมทั้งทบทวนโครงข่ายที่เสนอไว้ใน M-MAP 2 Blueprint และที่จะเสนอเพิ่มเติม โดยจะมีการพัฒนาแบบจําลองการคาดการณ์ความต้องการเดินทางด้วยระบบราง (Railway Demand Forecast Model) เพื่อให้สอดคล้องกับรูปแบบการพัฒนาโครงข่ายในแต่ละเส้นทาง ตามการขยายตัวและการพัฒนาเมืองในปัจจุบัน
ทั้งนี้ เมื่อการดําเนินการศึกษาแล้วเสร็จ ขร. จะจัดลําดับความสําคัญของแต่ละเส้นทาง เพื่อจัดทําแผนการดําเนินงานในการพัฒนาระบบขนส่งมวลชน รวมทั้งแผนการเงินในการลงทุน กําหนดแนวทางและกลยุทธ์ในการดําเนินโครงการระบบขนส่งมวลชนทางรางให้ความครอบคลุมพื้นที่ที่มีความต้องการเดินทางสูงแต่โครงข่ายยังเข้าไม่ถึง เพื่อบรรเทาการจราจรติดขัดในพื้นที่ศูนย์กลางเมืองกรุงเทพมหานคร พร้อมทั้งเพิ่มประสิทธิภาพโครงข่ายระบบขนส่งมวลชนทางรางในภาพรวมของกรุงเทพมหานครและปริมณฑลเพื่อให้มีการใช้ประโยชน์อย่างสูงสุด ลดความซ้ําซ้อน ลดการลงทุนและงบประมาณในโครงข่ายที่ไม่มีความจําเป็นในสภาวการณ์ปัจจุบันและสอดคล้องกับทิศทางการพัฒนาและแนวคิดการวางผังเมืองในอนาคต เกิดการ
บูรณาการร่วมกันระหว่างโครงข่ายระบบขนส่งสาธารณะรูปแบบอื่นได้อย่างมีประสิทธิภาพ เพื่อยกระดับคุณภาพชีวิตการเดินทางของประชาชนให้มีความรวดเร็ว สะดวก ปลอดภัยและเป็นมิตรกับสิ่งแวดล้อม รวมทั้งส่งเสริมให้ประชาชนปรับเปลี่ยนพฤติกรรมการเดินทางโดยใช้ระบบขนส่งสาธารณะแทนการใช้รถส่วนบุคคลอย่างเป็นรูปธรรมต่อไป
รัฐบาลไทย-ข่าวทำเนียบรัฐบาล-ครม. ลดค่าไฟ-ค่าน้ำประปา ทั่วประเทศ ระยะเวลา 2 เดือน เตรียมเสนอลดค่าเทอมนักเรียน นักศึกษาสัปดาห์หน้า
วันอังคารที่ 13 กรกฎาคม 2564
ครม. ลดค่าไฟ-ค่าน้ําประปา ทั่วประเทศ ระยะเวลา 2 เดือน เตรียมเสนอลดค่าเทอมนักเรียน นักศึกษาสัปดาห์หน้า
ครม. ลดค่าไฟ-ค่าน้ําประปา ทั่วประเทศ ระยะเวลา 2 เดือน เตรียมเสนอลดค่าเทอมนักเรียน นักศึกษาสัปดาห์หน้า
นายอนุชา บูรพชัยศรี โฆษกประจําสํานักนายกรัฐมนตรี เผย มติคณะรัฐมนตรีเห็นชอบการให้ความช่วยเหลือบรรเทาภาระค่าใช้จ่ายไฟฟ้าและค่าน้ําประปาของประชาชนและธุรกิจทั่วประเทศ เป็นระยะเวลา 2 เดือน
1. มาตรการลดภาระค่าไฟฟ้าระหว่างเดือนก.ค.-ส.ค. 64 โดยใช้ฐานเดือนกุมภาพันธ์ ดังนี้
* บ้านอยู่อาศัยที่ใช้ไฟฟ้าไม่เกิน 150หน่วย/เดือน : ใช้ไฟฟ้าฟรี 90 หน่วยแรก
- บ้านอยู่อาศัยที่ใช้ไฟฟ้าเกิน 150หน่วย/เดือน หากน้อยกว่าหรือเท่ากับเดือน ก.พ. 64 คิดค่าไฟฟ้าตามหน่วยการใช้ไฟฟ้าจริง กรณีมากกว่าเดือนก.พ. แต่ไม่เกิน 500 หน่วย/เดือน ให้จ่ายเท่ากับเดือน ก.พ. 64 ระหว่าง 501-1,000 หน่วย/เดือน ให้จ่ายค่าไฟฟ้าเท่ากับเดือน ก.พ. 64+ 50% ของหน่วยไฟฟ้าที่เพิ่มจากเดือน ก.พ. 64 เกิน 1,000 หน่วย/เดือน ให้จ่ายค่าไฟฟ้าเท่ากับเดือน ก.พ. 64+ 70% ของหน่วยไฟฟ้าที่เพิ่มจากเดือน ก.พ. 64 โดยให้เป็นส่วนลดค่าไฟฟ้าก่อนการคํานวณภาษีมูลค่าเพิ่ม
* กิจการขนาดเล็ก(ไม่รวมส่วนราชการและรัฐวิสาหกิจ) ใช้ไฟฟ้าฟรี 100 หน่วยแรก
* กิจการขนาดกลาง ขนาดใหญ่ กิจการเฉพาะ องค์กรไม่แสวงหากําไรและการสูบน้ําเพื่อการเกษตร ยกเว้นการเรียกเก็บอัตราค่าไฟฟ้าต่ําสุด (Minimum Charge) จนถึงสิ้นเดือนธ.ค. 64 โดยให้จ่ายค่าความต้องการพลังไฟฟ้า (demand Charge) ตามกําลังไฟฟ้าที่ใช้จ่ายจริง
2. มาตรการลดภาระค่าน้ําประปาลงร้อยละ 10 เฉพาะบ้านที่อยู่อาศัยและกิจการขนาดเล็ก (ไม่รวมส่วนราชการและรัฐวิสาหกิจ) ระยะเวลา 2 เดือน (ส.ค.-ก.ย. 64)
ทั้งนี้ กรอบวงเงินสําหรับมาตรการลดค่าน้ํา-ค่าไฟฟ้า ให้กฟน. กฟภ. กปน. และกปภ. ขอรับสนับสนุนภายใต้กรอบวงเงินรวมไม่เกิน 12,000 ล้านบาท
“ในส่วนมาตรการให้ความช่วยเหลือบรรเทาภาระค่าใช้จ่ายด้านการศึกษาของครัวเรือนและประชาชนนั้น ได้มีประกาศให้สถานศึกษาภาครัฐพิจารณาให้ความช่วยเหลือในการให้ส่วนลดเงินบํารุงการศึกษา ค่าธรรมเนียมการศึกษา ค่าธรรมเนียมการเรียน และค่าธรรมเนียมอื่นๆ ในภาคเรียนที่ 1 ปีการศึกษา 2564 เป็นกรณีพิเศษ ซึ่งวันนี้ ครม.ให้กระทรวงศึกษาธิการและกระทรวงการอุดมศึกษา วิทยาศาสตร์ วิจัยและนวตกรรม หารือกับสถานศึกษาในสังกัดเพื่อแนวทางการลดค่าใช้จ่ายด้านการศึกษาในภาคเรียนที่ 1 ปีการศึกษา 2564 เป็นกรณีพิเศษ พร้อมให้ทําข้อเสนอโครงการในลักษณะรัฐร่วมสมบทภาระส่วนลดให้แก่สถานศึกษาบางส่วนเพื่อเสนอให้ครม. พิจารณาภายใน 1 สัปดาห์ รวมทั้งให้ร่วมกับกระทรวงการคลังและธนาคารแห่งประเทศไทยพิจารณาแนวทางทางการเงินเพื่อช่วยเหลือสถานศึกษาภาคเอกชนที่ประสบปัญหาทางการเงินที่เหมาะสมด้วย” นายอนุชาฯ กล่าว
รัฐบาลไทย-ข่าวทำเนียบรัฐบาล-ครม. อนุมัติ ขรก. - ลูกจ้าง - รัฐวิสาหกิจ ลาอุปสมบท 910 รูป เฉลิมพระเกียรติ “สมเด็จพระบรมราชชนนีพันปีหลวง” โดยไม่ถือเป็นวันลา
วันอาทิตย์ที่ 15 พฤษภาคม 2565
ครม. อนุมัติ ขรก. - ลูกจ้าง - รัฐวิสาหกิจ ลาอุปสมบท 910 รูป เฉลิมพระเกียรติ “สมเด็จพระบรมราชชนนีพันปีหลวง” โดยไม่ถือเป็นวันลา
.....
ที่ประชุม ครม. (10 พ.ค. 65) เห็นชอบให้ข้าราชการทุกประเภท พนักงานราชการ ลูกจ้างประจํา ลูกจ้างชั่วคราวของส่วนราชการ หน่วยงานของรัฐ พนักงานรัฐวิสาหกิจ ลาเข้าร่วมโครงการบรรพชาอุปสมบท 910 รูป เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
.
เนื่องในโอกาสมหามงคลเฉลิมพระชนมพรรษา 90 พรรษา 12 ส.ค. 65 โดยไม่ถือเป็นวันลา เสมือนปฏิบัติราชการและได้รับเงินเดือนตามปกติ ระหว่างวันที่ 21 ก.ค. – 13 ส.ค. 65 รวม 24 วัน แยกเป็นส่วนกลาง 91 คน จัดพิธี ที่วัดพระราม 9 กาญจนาภิเษก และ ส่วนภูมิภาคทุกจังหวัด 819 คน จัดพิธีที่วัดในจังหวัดต่าง ๆ ที่เข้าร่วมโครงการ
.
รายละเอียดของโครงการฯ มีดังนี้
• การรับสมัครระหว่างวันที่ 18 เม.ย. – 31 พ.ค. 65
- ส่วนกลาง >> รับสมัคร ณ สํานักปลัดสํานักนายกรัฐมนตรี
- ส่วนภูมิภาค >> รับสมัคร ณ วัดที่เข้าร่วมโครงการฯ ในทุกจังหวัด
• พิธีปลงผมวันที่ 21 ก.ค. 65
• พิธีมอบผ้าไตร วันที่ 22 ก.ค. 65 ที่ทําเนียบรัฐบาล
• การเตรียมการก่อนบรรพชาอุปสมบทวันที่ 23 – 24 ก.ค. 65
• พิธีบรรพชาอุปสมบทวันที่ 25 ก.ค. 65
• การศึกษาและปฏิบัติธรรม วันที่ 25 ก.ค. - 13 ส.ค. 65
• พิธีทําบุญตักบาตรพระสงฆ์จํานวน 91 รูป วันที่ 12 ส.ค. 65 ส่วนกลางที่ท้องสนามหลวง ส่วนภูมิภาค ที่ศาลากลางจังหวัด หรือสถานที่ที่เหมาะสม
• พิธีลาสิกขา วันที่ 13 ส.ค. 65
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“สาธิต” รับมอบถังออกซิเจนทางการแพทย์ สนับสนุนการดูแลผู้ป่วยในพื้นที่ห่างไกล
วันอังคารที่ 9 สิงหาคม 2565
“สาธิต” รับมอบถังออกซิเจนทางการแพทย์ สนับสนุนการดูแลผู้ป่วยในพื้นที่ห่างไกล
รัฐมนตรีช่วยว่าการกระทรวงสาธารณสุข รับมอบถังออกซิเจนทางการแพทย์พร้อมอุปกรณ์ จํานวน 24 ชุด รวมมูลค่า 144,000 บาท จากสมาคมส่งเสริมอาชีพสมุนไพรไทยจันทร์สว่าง เพื่อสนับสนุนการปฏิบัติงานของเจ้าหน้าที่ในการดูแลผู้ป่วยในพื้นที่ห่างไกล
รัฐมนตรีช่วยว่าการกระทรวงสาธารณสุข รับมอบถังออกซิเจนทางการแพทย์พร้อมอุปกรณ์ จํานวน 24 ชุด รวมมูลค่า 144,000 บาท จากสมาคมส่งเสริมอาชีพสมุนไพรไทยจันทร์สว่าง เพื่อสนับสนุนการปฏิบัติงานของเจ้าหน้าที่ในการดูแลผู้ป่วยในพื้นที่ห่างไกล
วันนี้ (9 สิงหาคม 2565) ที่ กระทรวงสาธารณสุข ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมคณะผู้บริหาร รับมอบถังออกซิเจนทางการแพทย์พร้อมอุปกรณ์ จํานวน 24 ชุด รวมมูลค่า 144,000 บาท จากสมาคมส่งเสริมอาชีพสมุนไพรไทยจันทร์สว่าง โดย นายสุพัฒน์ ธรรมเพชร ประธานกรรมการบริหาร บริษัทจันทร์สว่าง ดร.กัญยฐ์ชรฏ์ จันทร์สว่าง ธรรมเพชร นายกสมาคมส่งเสริมอาชีพสมุนไพรไทยจันทร์สว่าง และคณะ
“ขอขอบคุณสมาคมฯ ที่ช่วยสนับสนุนการดําเนินงานของกระทรวงสาธารณสุข ที่ผ่านมา ช่วงที่โรคโควิด 19 กําลังระบาด ก็ได้นําแอลกอฮอล์มาสนับสนุน สําหรับถังออกซิเจนที่นํามามอบให้ครั้งนี้ มีขนาดเล็ก เคลื่อนย้ายสะดวก เจ้าหน้าที่สามารถนําไปใช้ดูแลผู้ป่วยที่จําเป็นต้องได้รับออกซิเจนในพื้นที่ห่างไกลได้อย่างดี ซึ่งกระทรวงสาธารณสุขจะเร่งส่งมอบให้กับโรงพยาบาลส่งเสริมสุขภาพตําบลต่างๆ นําไปใช้ประโยชน์ในการดูแลผู้ป่วยต่อไป” ดร.สาธิตกล่าว
***********************************9 สิงหาคม2565
รัฐบาลไทย-ข่าวทำเนียบรัฐบาล-ก.อุตฯ ร่วมหารือกับศูนย์เทคโนโลยีไมโครอิเล็กทรอนิกส์ เพื่อแก้ไขปัญหาเกี่ยวกับขั้นตอนการนำเข้าและกระบวนการออกเอกสารเพื่อนำเข้าสารเคมี สำหรับใช้ในการผลิต IC
วันพฤหัสบดีที่ 5 พฤษภาคม 2565
ก.อุตฯ ร่วมหารือกับศูนย์เทคโนโลยีไมโครอิเล็กทรอนิกส์  เพื่อแก้ไขปัญหาเกี่ยวกับขั้นตอนการนําเข้าและกระบวนการออกเอกสารเพื่อนําเข้าสารเคมี สําหรับใช้ในการผลิต IC
ก.อุตฯ ร่วมหารือกับศูนย์เทคโนโลยีไมโครอิเล็กทรอนิกส์  เพื่อแก้ไขปัญหาเกี่ยวกับขั้นตอนการนําเข้าและกระบวนการออกเอกสารเพื่อนําเข้าสารเคมี สําหรับใช้ในการผลิต IC
ก.อุตฯ ร่วมหารือกับศูนย์เทคโนโลยีไมโครอิเล็กทรอนิกส์ เพื่อแก้ไขปัญหาเกี่ยวกับขั้นตอนการนําเข้าและกระบวนการออกเอกสารเพื่อนําเข้าสารเคมี สําหรับใช้ในการผลิต IC
วันนี้ (5 พฤษภาคม 2565) นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม และ
นายสุรพล ชามาตย์ รองปลัดกระทรวงอุตสาหกรรม ร่วมหารือกับดร.วุฒินันท์ เจียมศักดิ์ศิริ ผู้อํานวยการศูนย์เทคโนโลยีไมโครอิเล็กทรอนิกส์ (Thai Microelectronics Center: TMEC) ซึ่งเป็นหน่วยวิจัยภายใต้ศูนย์เทคโนโลยีอิเล็กทรอนิกส์และคอมพิวเตอร์แห่งชาติ และทีมงาน เพื่อหารือแนวทางในการแก้ไขปัญหาเกี่ยวกับขั้นตอนการนําเข้าและกระบวนการออกเอกสารการนําเข้าสารเคมีที่เป็นวัตถุอันตราย สําหรับดําเนินงานด้านการวิจัยและพัฒนาการผลิตและออกแบบวงจรรวมของประเทศ ซึ่งมีส่วนสําคัญต่อการพัฒนาอุตสาหกรรมอิเล็กทรอนิกส์ของประเทศ โดยมีนางสาวรัตนา รักษ์ตระกูล ผู้อํานวยการกองบริหารจัดการวัตถุอันตราย กรมโรงงานอุตสาหกรรมและทีมงาน และผู้แทนจากสํานักงานเศรษฐกิจอุตสาหกรรมร่วมประชุม ณ อาคารกรมโรงงานอุตสาหกรรม และผ่านระบบอิเล็กทรอนิกส์
รัฐบาลไทย-ข่าวทำเนียบรัฐบาล-ทอท. ชี้แจงข้อวิจารณ์ความล่าช้าในการบริหารจัดการกรณีเครื่องบินลื่นไถลตกรันเวย์
วันพฤหัสบดีที่ 4 สิงหาคม 2565
ทอท. ชี้แจงข้อวิจารณ์ความล่าช้าในการบริหารจัดการกรณีเครื่องบินลื่นไถลตกรันเวย์
ทอท. ยืนยันปฏิบัติตามมาตรฐานความปลอดภัยขององค์กรการบินระหว่างประเทศ
จากกรณี น.อ.อนุดิษฐ์ นาครทรรพ ส.ส.กทม. พรรคเพื่อไทย โพสต์เฟซบุ๊คถึงกรณีเครื่องบินของสายการบินนกแอร์ลื่นไถลตกรันเวย์ ที่มีการปิดสนามบินยาวถึง 5 วัน หลังเกิดเหตุการณ์ ทั้งที่น่าจะจัดการเสร็จภายในคืนเดียว โดยพบว่าเหตุที่ล่าช้าเกิดจากความไม่พร้อมเรื่องอุปกรณ์ของการท่าอากาศยาน กระทั่งต้องไปขอยืมอุปกรณ์จากศูนย์ซ่อมใหญ่ของการบินไทย เหตุการณ์ดังกล่าวสะท้อนความไม่มีมาตรฐานด้านการบินของไทย โดยเฉพาะมาตรฐานความปลอดภัย ซึ่งอาจทําให้องค์กรการบินระหว่างประเทศ (ICAO) ติดธงแดง จนส่งผลผลกระทบต่อธุรกิจการบินของประเทศนั้น
วันที่ 4 สิงหาคม 2565 นายนิตินัย ศิริสมรรถการ กรรมการผู้อํานวยการใหญ่ บริษัท ท่าอากาศยานไทย จํากัด (มหาชน) กระทรวงคมนาคม ชี้แจง ดังนี้
1. ความล่าช้าการเคลื่อนย้ายอากาศยาน ตามมาตรฐานสากล องค์การการบินพลเรือนระหว่างประเทศ (ICAO) กําหนดไว้ตาม ICAO DOC 9137 part 7 ว่าด้วยการเคลื่อนย้ายอากาศยาน ในบริบทหน้าที่เคลื่อนย้ายอากาศยานไว้ดังนี้ ผู้รับผิดชอบในการเคลื่อนย้ายอากาศยาน full Responsibility กําหนดให้เป็นเจ้าของอากาศยานหรือสายการบินที่มีหน้าที่หลักในการเคลื่อนย้ายโดยท่าอากาศยานจะมาเป็นผู้ประสานงานในเรื่องของการสนับสนุนการเคลื่อนย้ายอากาศยานนั้น ได้กําหนดไว้ใน DOC 9137 ICAO เช่นกัน ในกรณีนี้ผู้รับผิดชอบในการเคลื่อนย้ายอากาศยาน คือสายการบินโดย License Engineer ซึ่งเป็นผู้มีความรู้ความชํานาญเครื่องบินแบบที่เกิดอุบัติเหตุโดยเฉพาะ ซึ่งทราบถึงจุดต่าง ๆ ในการโยง การยึด การยก ในการเคลื่อนย้าย เพื่อไม่ให้เกิดความเสียหายเพิ่มเติม เช่นเดียวกันกับในกรณีนี้ ทางสายการบินได้พิจารณาแล้วว่าอุบัติเหตุครั้งนี้เป็นอุบัติเหตุที่ค่อนข้างมีความซับซ้อน อันแรกคือเครื่องออกนอกทางวิ่ง ข้อ 2 ปีกเอียงและสิ่งสําคัญ Nose Gear ของเครื่องเสียหายหมด ในการพิจารณาความเสียหายนี้ค่อนข้างละเอียดซับซ้อน ในการกู้ ทางสายการบินพิจารณาประสานงานในหน่วยของ Recovery ของสายการบิน TG เข้ามาเป็นผู้เชี่ยวชาญ และมีอุปกรณ์พิเศษในการเคลื่อนย้ายอุปกรณ์พิเศษ เช่น เบาะลม ซึ่งการดําเนินการร่วมกันภายใต้การกํากับดูแลของ License Engineer จะทําตามคู่มือ Aircraft Recovery Manual ของเครื่องบินแบบนั้น ๆ ซึ่งทุกอย่างในการดําเนินการต้องทําอย่างเป็นขั้นตอน และได้ตามมาตรฐานตามที่กําหนดไว้และสิ่งที่สําคัญคือให้มีความปลอดภัย คือสาเหตุสําคัญของเวลาในการกู้อากาศยาน
2. การดําเนินงานสนามบิน ท่าอากาศยานแม่ฟ้าหลวง เชียงราย ได้รับรองการดําเนินงานสนามบินสาธารณะ และหน่วยงานกํากับดูแลในด้านมาตรฐานและในเรื่องของธงแดง ICAO ในการตรวจ ICAO ตรวจรัฐหรือประเทศ ซึ่งองค์ประกอบหนึ่งในการตรวจสนามบินเป็นการตรวจการกํากับดูแลการดําเนินงานของสนามบินว่าได้มาตรฐานหรือไม่และสิ่งสําคัญตรวจเรื่องของ Rescue Fire Fighting และแผนฉุกเฉินซึ่งในการตรวจการดําเนินการทุกอย่างเป็นไปตามมาตรฐานในหัวข้อคะแนนการตรวจต่าง ๆ ใน Website ICAO และสิ่งสําคัญเมื่อท่าอากาศยานเกิดเหตุฉุกเฉินโดยเฉพาะในครั้งนี้ท่าอากาศยานได้ปฏิบัติการตามแผนฉุกเฉินที่ได้รับการรับรองจากรัฐเพื่อให้เกิดความปลอดภัย และการช่วยเหลือกู้ภัยต่อผู้ประสบเหตุ
รัฐบาลไทย-ข่าวทำเนียบรัฐบาล-SME D Bank ควง กรมสรรพากร จัดสัมมนาออนไลน์ ‘ทุนก็มี ภาษีก็รู้’ เติมเต็มเอสเอ็มอีไทยเข้าใจภาษี แถมเปิดทางสะดวกเข้าถึงสินเชื่อดอกเบี้ยต่ำ
วันศุกร์ที่ 6 สิงหาคม 2564
SME D Bank ควง กรมสรรพากร จัดสัมมนาออนไลน์ ‘ทุนก็มี ภาษีก็รู้’ เติมเต็มเอสเอ็มอีไทยเข้าใจภาษี แถมเปิดทางสะดวกเข้าถึงสินเชื่อดอกเบี้ยต่ํา
SME D Bank ร่วมกับ กรมสรรพากร จัดกิจกรรมสัมมนาออนไลน์ ฟรี! ภายใต้โครงการเพิ่มศักยภาพผู้ประกอบการ “ทุนก็มี ภาษีก็รู้” สนับสนุนลูกค้า SME D Bank และผู้ประกอบการเอสเอ็มอีทั่วไป  เข้าใจในสิทธิประโยชน์ทางภาษีครบวงจร
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ร่วมกับ กรมสรรพากร จัดกิจกรรมสัมมนาออนไลน์ ฟรี! ภายใต้โครงการเพิ่มศักยภาพผู้ประกอบการ “ทุนก็มี ภาษีก็รู้” สนับสนุนลูกค้า SME D Bank และผู้ประกอบการเอสเอ็มอีทั่วไป เข้าใจในสิทธิประโยชน์ทางภาษีครบวงจร ไม่ว่าจะเป็น ภาษีคืออะไร, ทําไมต้องยื่นภาษี, ใครมีหน้าที่ต้องยื่น, ภ.ง.ด.94 ยื่นเมื่อไหร่ อยากได้ภาษีคืนต้องทํายังไง และ ยังมีตัวช่วยทางภาษีในรูปแบบดิจิทัล (Taxliteracy.academy) เพื่อสร้างประโยชน์สําหรับการวางแผนจัดการธุรกิจได้ถูกต้องมีประสิทธิภาพ อีกทั้ง สนับสนุนให้สามารถเข้าถึงแหล่งเงินทุนได้ง่าย พิเศษ สําหรับผู้ที่เข้าร่วมกิจกรรม รับโอกาสเข้าถึงสินเชื่อดอกเบี้ยต่ําพิเศษจาก SME D Bank เพียง 3% ต่อปี ที่สําคัญ ไม่ต้องใช้หลักทรัพย์ค้ําประกัน กําหนดจัดต่อเนื่อง 5 ครั้ง ระหว่างเดือนสิงหาคม-กันยายน 2564 ได้แก่ ครั้งที่ 1 วันพฤหัสบดีที่ 26 สิงหาคม 2564 เวลา 10.00-12.00 น. , ครั้งที่ 2 วันอังคารที่ 31 สิงหาคม 2564 เวลา 14.00-16.00 น. , ครั้งที่ 3 วันศุกร์ที่ 3 กันยายน 2564 เวลา 10.00-12.00 น. , ครั้งที่ 4 วันพุธที่ 8 กันยายน 2564 เวลา 14.00-16.00 น.และครั้งที่ 5 วันศุกร์ที่ 10 กันยายน 2564 เวลา 10.00-12.00 น. ผู้ที่สนใจสามารถลงทะเบียนผ่านออนไลน์ ด้วยการสแกน QR Code ในโปสเตอร์ประชาสัมพันธ์ หรือลิงค์ https://bit.ly/3xrEJTy สอบถามข้อมูลเพิ่มเติมฝ่ายส่งเสริมกาตลาด SME D Bank โทร. 097-137-5674 , 063-825-5666 หรือ Call Center 1357
รัฐบาลไทย-ข่าวทำเนียบรัฐบาล-กระทรวงวัฒนธรรมประกาศผลคัดเลือกผู้ทำคุณประโยชน์ รางวัล“วัฒนคุณาธร” ประจำปี 2565
วันพฤหัสบดีที่ 18 สิงหาคม 2565
กระทรวงวัฒนธรรมประกาศผลคัดเลือกผู้ทําคุณประโยชน์ รางวัล“วัฒนคุณาธร” ประจําปี 2565
กระทรวงวัฒนธรรมประกาศผลคัดเลือกผู้ทําคุณประโยชน์ รางวัล“วัฒนคุณาธร” ประจําปี 2565
วธ.ประกาศผลคัดเลือกผู้ทําคุณประโยชน์ต่อวธ.ประจําปี 2565 จํานวน 395 รางวัล เพื่อยกย่องเชิดชูเกียรติมอบโล่รางวัล“วัฒนคุณาธร”แก่เด็กหรือเยาวชน บุคคล นิติบุคคลหรือคณะบุคคลร่วมเป็นพลังขับเคลื่อนงานด้านศาสนา ศิลปะและวัฒนธรรมในโอกาสวันคล้ายวันสถาปนากระทรวง 3 ต.ค. 2565
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) กล่าวว่า การดําเนินงานของกระทรวงวัฒนธรรม ได้รับความร่วมมือจากภาคีเครือข่ายทุกภาคส่วนซึ่งได้ทุ่มเททั้งกําลังกาย สติปัญญา และกําลังทรัพย์ ทําให้ชุมชน สังคม มีความเข้มแข็งในมิติทางวัฒนธรรม และส่งผลให้การดําเนินงานด้านวัฒนธรรมประสบความสําเร็จตามความมุ่งหมาย กระทรวงวัฒนธรรมตระหนักถึงความสําคัญของทุกภาคีเครือข่าย ที่ร่วมนําวัฒนธรรมมาสร้างคนดี สร้างสังคมดี สร้างมูลค่าทางเศรษฐกิจ ส่งเสริมเศรษฐกิจวัฒนธรรม เพื่อเป็นฐานรากในการพัฒนาประเทศอย่างยั่งยืน จึงได้ดําเนินการคัดเลือกและมอบรางวัลแก่ผู้ทําคุณประโยชน์ต่อกระทรวงวัฒนธรรม มาตั้งแต่ปี พ.ศ. 2550 จนถึงปัจจุบัน
รัฐมนตรีว่าการกระทรวงวัฒนธรรม กล่าวอีกว่า วธ.ได้คัดเลือกผู้ทําคุณประโยชน์ต่อวธ.ระดับประเทศ ประจําปีงบประมาณ พ.ศ. 2565 มีผลการคัดเลือกจํานวน 395 รางวัล ใน 3 ประเภทได้แก่ ประเภทเด็กหรือเยาวชน จํานวน 145 ราย เช่น นางสาวกมลทิพย์ อยู่คง จังหวัดยโสธร เด็กหญิงนาทาชา รัสเซลล์ มณีเสถียร กรุงเทพมหานคร เด็กชายปวีณ์กร สมนึก จังหวัดลําปาง นายมูฮัมหมัดกัยฟาน สาและ จังหวัดนราธิวาส และเด็กหญิงหนึ่งฤทัย แซ่โค้ว จังหวัดระนอง ประเภทบุคคล จํานวน 121ราย/รูป เช่น พระพรหมบัณฑิต กรุงเทพมหานคร นายณัฐภล ศักดิ์สงวน จังหวัดอุตรดิตถ์ นายประยูร นารี จังหวัดอุดรธานี นายเฉลิม อภิวาท จังหวัดพระนครศรีอยุธยา นายมือเส๊าะ หะนะกาแม จังหวัดยะลา และประเภทนิติบุคคลหรือคณะบุคคล จํานวน 129 แห่ง/คณะ เช่น ศูนย์ประสานงานเครือข่ายช่างภาพเยาวชนจิตอาสา โรงเรียนพระหฤทัยคอนแวนต์ กรุงเทพมหานคร ชุมชนคุณธรรมฯ วัดตุ่นใต้ จังหวัดพะเยา พุทธสมาคมจังหวัดนครราชสีมา วิทยาลัยอาชีวศึกษาสระบุรี จังหวัดสระบุรี สํานักงานคณะกรรมการอิสลามประจําจังหวัดพัทลุง เป็นต้น
ทั้งนี้ วธ.ได้ประกาศผลการคัดเลือกผู้ทําคุณประโยชน์ต่อวธ.ประจําปีงบประมาณ พ.ศ. 2565 ที่เว็บไซต์วธ.https://www.m-culture.go.th/th/article_view.php?nid=189168
นายอิทธิพล กล่าวด้วยว่า วธ.ขอแสดงความยินดีและขอชื่นชมต่อเด็กหรือเยาวชน บุคคล นิติบุคคล หรือคณะบุคคลที่ได้รับการคัดเลือกเป็นผู้ทําคุณประโยชน์ต่อกระทรวงวัฒนธรรม ประจําปีงบประมาณ พ.ศ. 2565 ซึ่งจะได้รับโล่รางวัล “วัฒนคุณาธร” เนื่องในวันคล้ายวันสถาปนากระทรวงวัฒนธรรม 3 ตุลาคม 2565 ซึ่งเป็นปีพิเศษครบรอบ 20 ปี เพื่อสร้างขวัญกําลังใจและความภาคภูมิใจให้แก่บุคคลและองค์กรภาคีเครือข่ายที่ได้ร่วมเป็นพลังสําคัญในการอนุรักษ์สืบสานมรดกทางศิลปวัฒนธรรมของท้องถิ่นและประเทศชาติ ให้คงอยู่อย่างยั่งยืน
รัฐบาลไทย-ข่าวทำเนียบรัฐบาล-วธ.เปิดตัวหนังสั้นสื่อสร้างสรรค์ส่งเสริมสังคมไทย “จอมคนพลิกแผ่นดิน-Yellow Umbrella” หวังสร้างค่านิยม ปลูกฝังจิตสำนึก ความรักและความสามัคคี
วันพุธที่ 6 เมษายน 2565
วธ.เปิดตัวหนังสั้นสื่อสร้างสรรค์ส่งเสริมสังคมไทย “จอมคนพลิกแผ่นดิน-Yellow Umbrella” หวังสร้างค่านิยม ปลูกฝังจิตสํานึก ความรักและความสามัคคี
วธ.เปิดตัวหนังสั้นสื่อสร้างสรรค์ส่งเสริมสังคมไทย “จอมคนพลิกแผ่นดิน-Yellow Umbrella” หวังสร้างค่านิยม ปลูกฝังจิตสํานึก ความรักและความสามัคคี
วธ.เปิดตัวหนังสั้นสื่อสร้างสรรค์ส่งเสริมสังคมไทย “จอมคนพลิกแผ่นดิน-Yellow Umbrella” หวังสร้างค่านิยม ปลูกฝังจิตสํานึก ความรักและความสามัคคี
นางยุพา ทวีวัฒนะกิจบวร ปลัดกระทรวงวัฒนธรรม (วธ.) เปิดเผยว่า ตามพันธกิจของกระทรวงวัฒนธรรมในการเทิดทูนสถาบันชาติ ศาสนา พระมหากษัตริย์ และทํานุบํารุงศาสนา ศิลปะ และวัฒนธรรมให้มีการรักษา สืบทอดและพัฒนาอย่างยั่งยืน รวมทั้งเพื่อดําเนินการตามพันธกิจในการสร้างจิตสํานึก สร้างค่านิยม และวิถีชีวิตที่ดีงามในสังคมไทย ที่สําคัญรวมทั้งเป็นการขับเคลื่อนแผนพัฒนาด้านการพัฒนาสื่อปลอดภัยและสร้างสรรค์ ระยะที่ 1 (พ.ศ. 2563 – 2565) ตามยุทธศาสตร์ที่ 1 การสนับสนุนการผลิตและเผยแพร่สื่อปลอดภัยและสร้างสรรค์ ทั้งนี้กระทรวงวัฒนธรรม โดยกองเฝ้าระวังทางวัฒนธรรมได้ดําเนินการผลิตสื่อสร้างสรรค์ในรูปแบบภาพยนตร์สั้นส่งเสริมสังคมไทย เพื่อเสริมสร้างค่านิยม จิตสํานึก ความรัก ความสามัคคี และการเทิดทูนสถาบันพระมหากษัตริย์ สําหรับเด็ก เยาวชน และประชาชนทั่วไป จํานวน 2 เรื่อง เรื่องแรก ได้แก่ “จอมคนพลิกแผ่นดิน” นําแสดงโดยนางสาวเวณิตา ลอยวัฒนกุล รับบท เรย์ และนายภานุ ภานุพงษ์ รับบท อเล็กซ์ เป็นเรื่องราวการผจญภัยของเรย์และอเล็กซ์อาศัยในหมู่บ้านที่แห้งแล้ง ทั้ง 2 คนพยายามหาหนทางพลิกฟื้นแผ่นดินให้กลับมาอุดมสมบูรณ์อีกครั้ง แต่ไม่ประสบความสําเร็จจึงนําหลักปรัชญาของเศรษฐกิจพอเพียงมาปรับใช้จนเพาะปลูกสําเร็จกลายเป็นแหล่งอาหารที่ยั่งยืน เรื่องที่สอง “Yellow Umbrella” เรื่องราวของเด็กวัยรุ่นคนหนึ่งที่ไม่ยอมยิ้มและเกิดคําถามว่า ทําไมเมืองไทยต้องยิ้มด้วย
ปลัด วธ. กล่าวต่อไปว่า หลังจากนี้ วธ. จะเผยแพร่สื่อปลอดภัยและสร้างสรรค์ในรูปแบบภาพยนตร์สั้นเรื่อง “จอมคนพลิกแผ่นดิน” และภาพยนตร์แอนิเมชัน เรื่อง “Yellow Umbrella” ทางช่องทาง Facebook Fanpage “กระทรวงวัฒนธรรม” “กลุ่มประชาสัมพันธ์ สํานักงานปลัดกระทรวงวัฒนธรรม”และ “กองเฝ้าระวังทางวัฒนธรรม” และทาง Youtube Channel ช่อง “สํานักงานปลัดกระทรวงวัฒนธรรม” และ “Culture Surveillance Bureau” ให้เด็กและเยาวชน ประชาชนได้รับชมและสามารถนําไปใช้เป็นสื่อการเรียนการสอนของโรงเรียนต่างๆ เพื่อให้ทุกภาคส่วนร่วมกันสร้างปลูกฝังจิตสํานึก สร้างค่านิยม และวิถีชีวิตที่ดีงามในสังคมไทย ที่สําคัญเป็นการส่งเสริมการผลิตสื่อสร้างสรรค์ให้ประชาชนใช้สื่ออย่างสร้างสรรค์ รู้เท่าทันสื่อและก่อให้เกิดสังคมแห่งการเรียนรู้บนพื้นฐานวัฒนธรรมที่ดีงามด้วย
รัฐบาลไทย-ข่าวทำเนียบรัฐบาล-เงินเยียวยาถึงมือผู้ประกันตน 4 สิงหาคม นี้ ธนาคารพร้อมรับโอนเข้าบัญชีผ่านระบบพร้อมเพย์แบบไร้ปัญหา
วันศุกร์ที่ 30 กรกฎาคม 2564
เงินเยียวยาถึงมือผู้ประกันตน 4 สิงหาคม นี้  ธนาคารพร้อมรับโอนเข้าบัญชีผ่านระบบพร้อมเพย์แบบไร้ปัญหา
สมาคมธนาคารไทยประสานธนาคารสมาชิก พร้อมรับโอนเงินเยียวยาประกันสังคมผ่านระบบพร้อมเพย์ ให้ผู้ประกันตน ม.33 ที่ได้รับสิทธิรับเงินช่วยเหลือจากคําสั่งล็อคดาวน์พื้นที่สีแดงเข้ม รวม 13 จังหวัด 9 ประเภทกิจการกว่า 2.87 ล้านราย
สมาคมธนาคารไทยประสานธนาคารสมาชิก พร้อมรับโอนเงินเยียวยาประกันสังคมผ่านระบบพร้อมเพย์ ให้ผู้ประกันตน ม.33 ที่ได้รับสิทธิรับเงินช่วยเหลือจากคําสั่งล็อคดาวน์พื้นที่สีแดงเข้ม รวม 13 จังหวัด 9 ประเภทกิจการกว่า 2.87 ล้านราย แนะผู้ได้สิทธิ รีบสมัครพร้อมเพย์ด้วยบัตรประชาชนก่อนวันที่ 4 สิงหาคม นี้
สมาคมธนาคารไทยได้มีการประสานธนาคารสมาชิก เพื่อเตรียมพร้อมดําเนินการรับโอนเงินเยียวยาประกันสังคมเข้าบัญชีธนาคารผ่านระบบพร้อมเพย์ เพื่อบรรเทาความเดือดร้อนให้นายจ้างและผู้ประกันตน ม.33 ที่ได้รับผลกระทบจากการถูกปิดกิจการตามประกาศคําสั่งของ ศบค.
• โดยสํานักงานประกันสังคม (สปส.) จะทําการโอนให้ผู้ประกันตนตาม ม.33 ที่ได้รับสิทธิในวันที่ 4-6 สิงหาคม 2564 เฉพาะ 10 จังหวัด จํานวนผู้ประกันตนกว่า 2.87 ล้านราย ได้แก่ กรุงเทพมหานคร นนทบุรี ปทุมธานี นครปฐม สมุทรสาคร สมุทรปราการ นราธิวาส ปัตตานี ยะลา สงขลา
• สําหรับ 3 จังหวัดที่เหลือ ได้แก่ ฉะเชิงเทรา ชลบุรี และ พระนครศรีอยุธยา จะแจ้งการโอนเงินให้ทราบอีกครั้งในภายหลัง
ทั้งนี้ นายจ้างและผู้ประกันตน ม.33 ที่จะได้รับเงินช่วยเหลือนี้ ต้องเป็นผู้ได้สิทธิตามคุณสมบัติและเงื่อนไข โดย สปส.จะเปิดให้ตรวจสอบสิทธิบนเว็บไซต์ของ สปส. โดยผู้ประกันตนที่มีบัญชีธนาคารที่ผูกพร้อมเพย์กับบัตรประชาชนจะได้รับการโอนเงินเข้าบัญชีโดยอัตโนมัติ ไม่จําเป็นต้องติดต่อธนาคารเพื่อเปิดบัญชีใหม่ หรือลงทะเบียนพร้อมเพย์ด้วยบัตรประชาชนใหม่
สําหรับผู้ประกันตนที่ได้สิทธิและมีบัญชีธนาคาร แต่ยังไม่ได้ผูกพร้อมเพย์กับหมายเลขบัตรประชาชน หรือ เดิมผูกด้วยเบอร์โทรศัพท์มือถือ สามารถดําเนินการผูกบัญชีหรือเปลี่ยนพร้อมเพย์จากโทรศัพท์มือถือมาเป็นผูกกับหมายเลขบัตรประชาชนด้วยตนเอง ผ่านช่องทางอิเล็กทรอนิกส์ของธนาคารที่มีบัญชีอยู่ เช่น Mobile Application, Internet Banking และเครื่อง ATM ตามช่องทางที่แต่ละธนาคารให้บริการ โดยไม่จําเป็นต้องเดินทางไปที่สาขาธนาคาร เพื่อความสะดวกและลดความเสี่ยงจากการระบาดของโควิด-19
ส่วนผู้ประกันตนที่ได้รับสิทธิและยังไม่เคยมีบัญชีเงินฝาก สามารถใช้บริการเปิดบัญชีผ่านช่องทางออนไลน์ จากนั้นค่อยลงทะเบียนผูกพร้อมเพย์ด้วยหมายเลขบัตรประชาชน ผ่านช่องทางออนไลน์ต่างๆ เพื่อขอรับสิทธิตามมาตรการเยียวยาดังกล่าว หากมีข้อสงสัยเรื่องการผูกบัญชีพร้อมเพย์กับหมายเลขบัตรประชาชน หรือช่องทาง ที่สามารถทําได้ สามารถศึกษาข้อมูลผ่านเว็บไซต์ หรือ ติดต่อสอบถามผ่านคอลเซ็นเตอร์ของธนาคารที่ใช้บริการอยู่
ทั้งนี้ ผู้ประกันตน ม.33 สามารถตรวจสอบสิทธิโครงการเยียวยาได้ที่ https://www.sso.go.th หรือโทรศัพท์สายด่วนประกันสังคม 1506 ได้ตลอด 24 ชั่วโมง
อนึ่ง หากผู้ประกันตนมีความจําเป็นต้องไปทําธุรกรรมที่สาขาของธนาคาร ทางสมาคมธนาคารไทย ขอความร่วมมือผู้ติดต่อใช้บริการ ณ สาขาธนาคาร ในการปฏิบัติตนตามมาตรฐานดูแลความปลอดภัยที่ธนาคารแต่ละแห่งได้กําหนดไว้ เพื่อร่วมกันป้องกันการแพร่ระบาดของโรคโควิด-19 ได้อย่างมีประสิทธิภาพ
รัฐบาลไทย-ข่าวทำเนียบรัฐบาล-พม. เปิดการแข่งขัน Hackathon ในประเด็นการลดผลกระทบที่เกิดขึ้นกับกลุ่มเปราะบางในสังคมเมืองในยุคการระบาดของโรค COVID - 19
วันศุกร์ที่ 24 มิถุนายน 2565
พม. เปิดการแข่งขัน Hackathon ในประเด็นการลดผลกระทบที่เกิดขึ้นกับกลุ่มเปราะบางในสังคมเมืองในยุคการระบาดของโรค COVID - 19
พม. เปิดการแข่งขัน Hackathon ในประเด็นการลดผลกระทบที่เกิดขึ้นกับกลุ่มเปราะบางในสังคมเมืองในยุคการระบาดของโรค COVID - 19
วันที่ 23 มิ.ย. 65 เวลา 09.00 น.นายธนสุนทร สว่างสาลี รองปลัดกระทรวงการพัฒนาสังคมและความมั่นคงของมนุษย์เป็นประธานในพิธีเปิดการแข่งขัน Hackathon ในประเด็นการลดผลกระทบที่เกิดขึ้นกับกลุ่มเปราะบางในสังคมเมืองในยุคการระบาดของโรค COVID - 19โดยมีคณะกรรมการผู้ทรงคุณวุฒิตัดสินการแข่งขัน ได้แก่ ดร.สมชัย จิตสุชน ผู้ช่วยศาตราจารย์ ดร.ธร ปีติดล และนายอนรรฆ พิทักษ์ธานิน เข้าร่วม ณ ห้อง Magic 3 โรงแรมมิราเคิล แกรนด์ คอนเวนชั่น กรุงเทพฯ
นายธนสุนทรกล่าวว่า ตามที่กระทรวงการพัฒนาสังคมและความมั่นคงของมนุษย์ (พม.) ได้จัดการแข่งขัน Hackathon ในประเด็นการลดผลกระทบที่เกิดขึ้นกับกลุ่มเปราะบางในสังคมเมืองในยุคการระบาดของโรค COVID - 19เพื่อให้ได้ข้อเสนอนวัตกรรมทางสังคมสําหรับกลุ่มเปราะบางในสังคมเมืองที่มีความเสี่ยงสูงที่จะได้รับผลกระทบรุนแรงกว่ากลุ่มอื่นๆ ที่มีความเสียเปรียบทางด้านโอกาส และการอยู่ในภาวะพึ่งพิง ประกอบกับการคุ้มครองทางสังคมของประเทศไทยที่ยังไม่ครอบคลุมและระดับสิทธิประโยชน์ที่ยังไม่เพียงพอ เพื่อที่นําไปสู่การลดผลกระทบด้านต่างๆ หรือรองรับการเปลี่ยนแปลงในการดํารงชีวิตและการประกอบอาชีพจากผลกระทบอย่างต่อเนื่องท่ามกลางสภาวะที่มีความไม่แน่นอน ความไม่มั่นคงสูง และความเสี่ยงที่จะต้องตกอยู่ในวัฏจักรความยากจน จากสถานการณ์การแพร่ระบาดของโรค COVID - 19ตั้งแต่ปี 2563 เป็นต้นมา
นายธนสุนทรกล่าวเพิ่มเติมว่า วันนี้กระทรวง พม. จึงมีการเปิดการแข่งขัน Hackathon ในประเด็นการลดผลกระทบที่เกิดขึ้นกับกลุ่มเปราะบางในสังคมเมืองในยุคการระบาดของโรค COVID - 19เพื่อให้ทีมที่ผ่านการคัดเลือกเข้ารอบสุดท้าย ประกอบด้วย ข้าราชการ พนักงานภาครัฐ ภาคเอกชน นักเรียน นิสิต นักศึกษา และประชาชนทั่วไป ได้นําเสนอแนวคิด/ผลงาน (Pitching) ต่อคณะกรรมการผู้ทรงคุณวุฒิตัดสินการแข่งขัน และพรุ่งนี้ (24 มิ.ย. 65) จะมีการประกาศผลรางวัลการแข่งขัน โดยผู้ชนะเลิศ มีเงินรางวัล 30,000 บาท รางวัลรองชนะเลิศ มีเงินรางวัล 10,000 บาท และรางวัลชมเชย มีเงินรางวัล 5,000 บาท ทั้งนี้ ได้รับเกียรติจาก นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ มอบรางวัลและแสดงความยินดีแก่ผู้ได้รับรางวัล
รัฐบาลไทย-ข่าวทำเนียบรัฐบาล- บีโอไอ จัดพิธีมอบวุฒิบัตรและปิดการอบรมหลักสูตร “สร้างนักลงทุนไทยในต่างประเทศ รุ่นที่ 19”
วันพุธที่ 1 ธันวาคม 2564
บีโอไอ จัดพิธีมอบวุฒิบัตรและปิดการอบรมหลักสูตร “สร้างนักลงทุนไทยในต่างประเทศ รุ่นที่ 19”
บีโอไอ จัดพิธีมอบวุฒิบัตรและปิดการอบรมหลักสูตร “สร้างนักลงทุนไทยในต่างประเทศ รุ่นที่ 19”
เมื่อวันที่ 26 พฤศจิกายน 2564
กองพัฒนาผู้ประกอบการไทย บีโอไอ จัดพิธีมอบวุฒิบัตรและปิดการอบรมหลักสูตร “สร้างนักลงทุนไทยในต่างประเทศ รุ่นที่ 19” โดยมีนายชนินทร์ ขาวจันทร์ รองเลขาธิการบีโอไอ เป็นผู้มอบวุฒิบัตรแก่นักลงทุนผู้สําเร็จในหลักสูตร จํานวน 39 ราย ณ โรงแรมมิลเลนเนียม ฮิลตัน กรุงเทพฯ
นอกจากนี้ ยังได้รับเกียรติจากนายพัลลภ บุญศิริ ประธานโครงการสร้างนักลงทุนไทยในต่างประเทศ รุ่นที่ 19 กล่าวรายงานสรุปโครงการ โดยนักลงทุนไทยผู้สําเร็จหลักสูตรดังกล่าว มีแผนที่จะไปลงทุนในต่างประเทศ ทั้งภูมิภาคอาเซียน และภูมิภาคอื่นทั่วโลกอีกด้วย
รัฐบาลไทย-ข่าวทำเนียบรัฐบาล-อนุทิน ขอแสดงความเสียใจเหตุกราดยิง รพ.สนาม สบยช. สั่งเยียวยาผู้เคราะห์ร้ายเต็มที่
วันพฤหัสบดีที่ 24 มิถุนายน 2564
อนุทิน ขอแสดงความเสียใจเหตุกราดยิง รพ.สนาม สบยช. สั่งเยียวยาผู้เคราะห์ร้ายเต็มที่
รองนายกรัฐมนตรีและรัฐมนตรีว่าการกระทรวงสาธารณสุข เยี่ยมให้กําลังใจเจ้าหน้าที่รพ.สนาม สบยช. หลังเกิดเหตุคนร้ายกราดยิง พร้อมเยียวยาผู้เคราะห์ร้าย ให้โรงพยาบาลในสังกัดทุกแห่งเข้มมาตรการรักษาความปลอดภัย ป้องกันการเกิดเหตุซ้ํา
รองนายกรัฐมนตรีและรัฐมนตรีว่าการกระทรวงสาธารณสุข เยี่ยมให้กําลังใจเจ้าหน้าที่รพ.สนาม สบยช.หลังเกิดเหตุคนร้ายกราดยิง พร้อมเยียวยาผู้เคราะห์ร้าย ให้โรงพยาบาลในสังกัดทุกแห่งเข้มมาตรการรักษาความปลอดภัยป้องกันการเกิดเหตุซ้ํา
วันนี้ (24 มิถุนายน 2564) ที่สถาบันบําบัดรักษาและฟื้นฟูผู้ติดยาเสพติดแห่งชาติบรมราชชนนี (สบยช.)จ.ปทุมธานี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สมศักดิ์อรรฆศิลป์ อธิบดีกรมการแพทย์ และคณะ ลงพื้นที่เยี่ยม สร้างขวัญกําลังใจบุคลากร โดยมีนายแพทย์สรายุทธ์ บุญชัยพานิชวัฒนา ผู้อํานวยสถาบันบําบัดรักษาและฟื้นฟูผู้ติดยาเสพติดแห่งชาติบรมราชชนนี รายงานเหตุการณ์ ภายหลังเกิดเหตุคนร้ายบุกยิงผู้ป่วยโควิด 19 หอผู้ป่วยโควิดส่วนขยาย @สบยช. 6+1 เป็นโรงพยาบาลสนามในพื้นที่ของ สบยช. เสียชีวิต 1 ราย
นายอนุทินให้สัมภาษณ์ว่า ขอแสดงความเสียใจกับผู้เคราะห์ร้ายต่อเหตุการณ์ที่เกิดขึ้น และขอเป็นกําลังใจให้บุคลากรทุกคนที่เผชิญเหตุ ซึ่งสถาบันแห่งนี้มีระบบรักษาความปลอดภัย การคัดกรองผู้เข้า-ออก นอกจากนี้ เจ้าหน้าที่ที่ดูแลผู้ป่วยโควิดทีมนี้ผ่านการอบรมแผนเผชิญเหตุ ตามหลักสูตรการจัดการภาวะวิกฤติของหลักสูตรทีมThailand EMT กรมการแพทย์ ทําให้เจ้าหน้าที่มีสติ ไม่ตระหนก สามารถรับมือกับเหตุการณ์ฉุกเฉินที่เกิดขึ้นโดยไม่ได้คาดหมายได้เป็นอย่างดี แต่เนื่องจากโรงพยาบาล เป็นสถานที่ที่มีการรับผู้ป่วยตลอด 24 ชม. ทําให้ไม่สามารถปิดการเข้าออกในยามวิกาลได้ อย่างไรก็ตาม เหตุการณ์เช่นนี้ไม่ควรเกิดขึ้นในโรงพยาบาล ซึ่งควรเป็นสถานที่ที่ปลอดภัย จึงได้สั่งการให้โรงพยาบาลทุกแห่งอย่างเข้มยกระดับมาตรฐานความปลอดภัย ป้องกันการเกิดเหตุซ้ําทั้งการเสริมกําลังเจ้าหน้าที่รักษาความปลอดภัย ประสานเจ้าหน้าที่ตํารวจให้เข้ามาดูแลเป็นพิเศษ เพิ่มความถี่การตรวจเวรยาม การตรวจคัดกรองเดินทางเข้า-ออกในโรงพยาบาล โดยเฉพาะในยามวิกาล
“ขอชื่นชมเจ้าหน้าที่และผู้ป่วยที่เข้มแข็ง ไม่ตระหนก มีสติ เมื่อเกิดเหตุการณ์ฉุกเฉินได้ช่วยกันอพยพผู้ป่วยไปทางบันไดหนีไฟและนําไปสู่จุดที่ปลอดภัยตามแผนที่ได้ซักซ้อมมาแล้ว ทําให้ไม่เกิดการสูญเสียเพิ่มมากไปกว่านี้” นายอนุทินกล่าว
นายอนุทินกล่าวต่อว่า กระทรวงสาธารณสุขเยียวยาผู้เคราะห์ร้ายจากเหตุการณ์ครั้งนี้อย่างเต็มที่ เบื้องต้นมีการเยียวยาตามมาตรา41 และเจ้าหน้าที่ได้พูดคุยและให้กําลังใจครอบครัวผู้เคราะห์ร้าย สําหรับผู้ป่วยอื่นๆ ในโรงพยาบาลสนามที่อยู่ในเหตุการณ์ ยังมีขวัญกําลังใจดี อาจมีบางคนตกใจเสียขวัญบ้าง ซึ่งได้รับการดูแลเยียวยาสภาพจิตใจโดยทีมจิตแพทย์แล้ว และมีการให้กําลังใจซึ่งกันและกัน ในส่วนคนร้ายทราบว่าเป็นผู้ที่ไม่ได้มีความตั้งใจมาปองร้ายผู้ป่วยโควิด 19 และไม่ได้รู้จักกันมาก่อน ในเรื่องคดีความขอให้เป็นหน้าที่ของเจ้าหน้าที่ตํารวจต่อไป
ทั้งนี้ หอผู้ป่วยโควิดส่วนขยาย@สบยช. 6+1 เป็นโรงพยาบาลสนามขนาด 230 เตียง ในอนาคตเตรียมพร้อมปรับให้เป็นโรงพยาบาลรับผู้ป่วยกลุ่มสีเหลือง เพิ่มประมาณ 400-500 เตียง เพื่อแบ่งเบาภาระของโรงพยาบาลหลักในพื้นที่กทม. และปริมณฑล
***************************************** 24 มิถุนายน 2564
รัฐบาลไทย-ข่าวทำเนียบรัฐบาล-ครม. ไฟเขียว (ร่าง) ภาษีสรรพสามิต ปรับลดอัตราภาษี “สินค้าน้ำมันดีเซล” 5 บาท/ลิตร 2 เดือน (21 พ.ค. - 20 ก.ค. 65) ช่วยบรรเทาภาระค่าครองชีพประชาชน
วันพุธที่ 18 พฤษภาคม 2565
ครม. ไฟเขียว (ร่าง) ภาษีสรรพสามิต ปรับลดอัตราภาษี “สินค้าน้ํามันดีเซล” 5 บาท/ลิตร 2 เดือน (21 พ.ค. - 20 ก.ค. 65) ช่วยบรรเทาภาระค่าครองชีพประชาชน
.....
ที่ประชุม ครม. (17 พ.ค. 65) อนุมัติในหลักการร่างกฎกระทรวงกําหนดพิกัดอัตราภาษีสรรพสามิต (ฉบับที่ ..) พ.ศ. .... สําหรับลดอัตราภาษีสรรพสามิต “สินค้าน้ํามันดีเซลและน้ํามันอื่น ๆ ที่คล้ายกัน” ในบัญชีพิกัดอัตราภาษีสรรพสามิตประเภทที่ 01.05 รายการน้ํามันดีเซลที่มีกํามะถัน และรายการน้ํามันดีเซลที่มีไบโอดีเซลประเภทเมทิลเอสเตอร์ของกรดไขมันผสมอยู่
.
โดยปรับอัตราภาษีลงประมาณ 5 บาท/ลิตรตามชนิดของน้ํามันดีเซล และมีผลบังคับใช้ตั้งแต่วันที่ 21 พ.ค. - 20 ก.ค. 65 ทั้งนี้ มาตรการดังกล่าว เป็นมาตรการต่อเนื่องจากการปรับลดอัตราภาษีสรรพสามิตน้ํามันดีเซลฯ ฉบับที่ 19 ที่ปรับอัตราภาษีลงประมาณ 3 บาท/ลิตร ซึ่งจะสิ้นสุดในวันที่ 20 พ.ค. นี้
.
การลดอัตราภาษีฯ ครั้งนี้ จะช่วยรักษาระดับราคาขายปลีกน้ํามันดีเซลในประเทศ ซึ่งเป็นต้นทุนในภาคการผลิตและภาคการขนส่งในทุกอุตสาหกรรม ไม่ให้ปรับตัวสูงขึ้นอย่างรวดเร็วจนกระทบต่อภาระค่าครองชีพของประชาชน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมทางหลวงชนบทเตรียมเดินหน้าสร้างสะพานข้ามคลองมหาสวัสดิ์ บรรเทาการจราจรและบริเวณคอขวดบนถนนราชพฤกษ์
วันจันทร์ที่ 17 มกราคม 2565
กรมทางหลวงชนบทเตรียมเดินหน้าสร้างสะพานข้ามคลองมหาสวัสดิ์ บรรเทาการจราจรและบริเวณคอขวดบนถนนราชพฤกษ์
ตามนโยบายของรัฐมนตรีว่าการกระทรวงคมนาคม คาดเริ่มเข้าพื้นที่ก่อสร้างกลางปี 2565
กรมทางหลวงชนบท (ทช.) กระทรวงคมนาคม เตรียมดําเนินโครงการก่อสร้างสะพานข้ามคลองมหาสวัสดิ์ ถนนราชพฤกษ์ จังหวัดนนทบุรี เพื่อแก้ไขปัญหาการจราจร เพิ่มประสิทธิภาพบนทางขนานถนนราชพฤกษ์ ทั้งสองฝั่งเป็นการสนับสนุนยุทธศาสตร์การพัฒนาโครงสร้างพื้นฐานด้านคมนาคมของกระทรวงคมนาคม เชื่อมโยงโครงข่ายพื้นที่จากกรุงเทพฯ สู่จังหวัดนนทบุรีได้อย่างคล่องตัวมากยิ่งขึ้น ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า จากอัตราการเจริญเติบโตของ การใช้ที่ดินในพื้นที่จังหวัดนนทบุรีฝั่งตะวันตกของแม่น้ําเจ้าพระยามีการพัฒนาและเติบโตขึ้นอย่างรวดเร็ว โดยเฉพาะถนนราชพฤกษ์ที่มีปริมาณการจราจรมากถึง 70,000 คันต่อวัน ทําให้ถนนราชพฤกษ์ไม่สามารถรองรับปริมาณการจราจรที่หนาแน่นในชั่วโมงเร่งด่วน ส่งผลให้ประสิทธิภาพของถนนราชพฤกษ์ลดลง เกิดปัญหาด้านความปลอดภัยของผู้ใช้รถใช้ถนนและมีอุบัติเหตุเกิดขึ้นเป็นประจํา โดยเฉพาะอย่างยิ่งในช่วงบริเวณสะพานข้ามคลองมหาสวัสดิ์ ที่ยังมีสภาพเป็นคอขวดมีการจราจรติดขัด เนื่องจากเขตทางไม่เพียงพอที่จะก่อสร้างทางขนานในรูปแบบทั่วไปได้ ทช. จึงต้องดําเนินการกําหนดรูปแบบสะพานข้ามคลองมหาสวัสดิ์ให้อยู่ในเขตทางเดิม ซึ่งจะสามารถลดปัญหาสภาพคอขวดและการจราจรในพื้นที่ได้เป็นอย่างดี ปัจจุบัน ทช. ได้เตรียมดําเนินโครงการก่อสร้างสะพานข้ามคลองมหาสวัสดิ์ ถนนราชพฤกษ์ จังหวัดนนทบุรี มีลักษณะการก่อสร้างเป็นสะพานข้ามคลองมหาสวัสดิ์ขนาด 2 ช่องจราจร ต่อทิศทางบนทางขนานถนนราชพฤกษ์ ซึ่งโครงสร้างเสาและโครงสร้างส่วนบนจะเป็นโครงสร้างเหล็ก เพื่อให้งานก่อสร้างดําเนินไปอย่างรวดเร็วและมีผลกระทบกับการจราจรบนถนนราชพฤกษ์ให้น้อยที่สุด โดยมีจุดเริ่มต้นงานก่อสร้างประมาณ กม. ที่ 12+850 และไปสิ้นสุดงานก่อสร้างประมาณ กม. ที่ 15+100 สะพานฝั่งทิศตะวันออกยาวประมาณ 2.1 กิโลเมตร และสะพานฝั่งทิศตะวันตกยาวประมาณ 1.9 กิโลเมตร ใช้งบประมาณในการก่อสร้างรวม 1,200 ล้านบาท เป็นงบผูกพัน 3 ปี (2565 - 2567) ขณะนี้โครงการดังกล่าวอยู่ระหว่างดําเนินการจัดซื้อ จัดจ้างและคาดว่าจะสามารถเริ่มเข้าพื้นที่ดําเนินการก่อสร้างได้ในเดือนกรกฎาคม 2565 ต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผยฐานะการเงินไทยแข็งแกร่ง ทุนสำรองระหว่างประเทศรวม อยู่ที่ 2.46 แสนล้านดอลลาร์ สรอ. หรือ 8.17 ล้านล้านบาท สูงเป็นอันดับที่ 12 ของโลก “นายกฯ” เร่งเสริมเม็ดเงินเข้าระบบ
วันจันทร์ที่ 6 ธันวาคม 2564
โฆษกรัฐบาลเผยฐานะการเงินไทยแข็งแกร่ง ทุนสํารองระหว่างประเทศรวม อยู่ที่ 2.46 แสนล้านดอลลาร์ สรอ. หรือ 8.17 ล้านล้านบาท  สูงเป็นอันดับที่ 12 ของโลก “นายกฯ” เร่งเสริมเม็ดเงินเข้าระบบ
โฆษกรัฐบาลเผยฐานะการเงินไทยแข็งแกร่ง ทุนสํารองระหว่างประเทศรวม อยู่ที่ 2.46 แสนล้านดอลลาร์ สรอ. หรือ 8.17 ล้านล้านบาท  สูงเป็นอันดับที่ 12 ของโลก “นายกฯ” เร่งเสริมเม็ดเงินเข้าระบบผ่านโครงสร้างพื้นฐานและอุตสาหกรรมใหม่  ดึงภาคเอกชนร่วมลงทุน กระตุ้นเศรษฐ
วันที่ 6 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เผยฐานะของการเงินของประเทศไทยยังคงแข็งแกร่ง โดย ธนาคารแห่งประเทศไทย เปิดเผย ณ เดือนตุลาคม 2564 ทุนสํารองระหว่างประเทศรวม (gross reserves) ของไทย อยู่ที่ 2.46 แสนล้านดอลลาร์ สรอ. หรือคิดเป็นเงินบาทที่ 8.17 ล้านล้านบาท สูงเป็นอันดับที่ 12 ของโลกและถือว่าอยู่ในระดับมั่นคง โดยคิดเป็นประมาณ 3 เท่าของหนี้ต่างประเทศระยะสั้น ทั้งนี้ ยังคงประมาณการณ์เศรษฐกิจไทยปีนี้ จะขยายตัวร้อยละ 1.2 ตามคาดการณ์ และจะขยายตัวร้อยละ 3.5 – 4.5 ไทยปี 2565 ภายใต้สถานการณ์โควิด 19 ยังคงอยู่และปรับตัวดีขึ้น
ทุนสํารองระหว่างประเทศ มีบทบาทสําคัญในการรักษาเสถียรภาพเศรษฐกิจ เป็นกันชนให้ระบบเศรษฐกิจไทยในการรองรับความผันผวนของเงินทุนเคลื่อนย้ายระหว่างประเทศ เพื่อรักษาเสถียรภาพค่าเงินบาทไม่ให้ผันผวน จนส่งผลกระทบต่อการนําเข้าส่งออกและราคาสินค้าซึ่งเป็นภาคธุรกิจที่แท้จริงของประเทศได้ รวมทั้งยังเป็นเครื่องชี้สําคัญที่ต่างชาติใช้ประเมินความมั่นคงและเสถียรภาพเศรษฐกิจการเงินของประเทศด้วย
“พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ดําเนินนโยบายเชิงยุทธศาสตร์ส่งเสริมการเติบโตทางเศรษฐกิจควบคู่กับการป้องกันและครบคุมการแพร่ระบาดไวรัสโควิด-19 โดยเน้นการเปิดประเทศแบบปลอดภัย ฟื้นฟูภาคการท่องเที่ยว รวมทั้งการใช้จ่ายภาครัฐผ่านเม็ดเงินลงทุนกว่า 1 ล้านล้านบาท จากส่วนราชการประมาณ 6 แสนล้านบาท รัฐวิสาหกิจอีก 3 แสนล้านบาท สําหรับการลงทุนด้านโครงสร้างพื้นฐานและมาตรการกระตุ้นเศรษฐกิจ และเม็ดเงินที่เหลือจาก พ.ร.ก. กู้เงินฯ อีกราว 3 แสนล้านบาท เพื่อเยียวยาประชาชนที่ได้รับผลกระทบ ที่จะเป็นแรงขับเคลื่อนสําคัญในภาคของการจ้างงาน ฟื้นฟูธุรกิจ/กิจการต่าง ๆ รวมทั้งการพิจารณาให้สิทธิประโยชน์เพิ่มเติมเพื่อดึงดูดชาวต่างชาติที่มีศักยภาพสูง และการลงทุนในอุตสาหกรรมใหม่ ทั้ง Cloud Service เทคโนโลยีและสตาร์ทอัพ และการถ่ายทําภาพยนตร์ต่างประเทศในไทย อีกด้วย” นายธนกร กล่าว
รัฐบาลไทย-ข่าวทำเนียบรัฐบาล-ไอแบงก์บริหารจัดการเงินซะกาตช่วยเหลือผู้มีสิทธิ์รับซะกาต ภายใต้โครงการซะกาตเพื่อส่งเสริมอาชีพผู้ยากจน และเพื่อเป็นทุนการศึกษาทั่วประเทศปี 2564
วันอาทิตย์ที่ 14 พฤศจิกายน 2564
ไอแบงก์บริหารจัดการเงินซะกาตช่วยเหลือผู้มีสิทธิ์รับซะกาต ภายใต้โครงการซะกาตเพื่อส่งเสริมอาชีพผู้ยากจน และเพื่อเป็นทุนการศึกษาทั่วประเทศปี 2564
ไอแบงก์มอบเงินซะกาตของธนาคารปี 2564 เป็นจํานวนเงินรวมทั้งสิ้น 1,199,900 บาท โดยธนาคารได้รับความร่วมมือเป็นอย่างดีจากอิหม่ามในแต่ละจังหวัดทั่วประเทศในการคัดเลือกผู้ที่อยู่ในเกณฑ์รับซะกาตภายใต้โครงการซะกาตเพื่อส่งเสริมอาชีพผู้ยากจนและเป็นทุนการศึกษา
ธนาคารอิสลามแห่งประเทศไทย (ไอแบงก์) โดยนายสันติ เสือสมิง ที่ปรึกษาธนาคารและอนุกรรมการซะกาต ผู้แทนประธานที่ปรึกษา พร้อมด้วย นายวุฒิชัย สุระรัตน์ชัย กรรมการและผู้จัดการธนาคาร มอบเงินซะกาตของธนาคารปี 2564 เป็นจํานวนเงินรวมทั้งสิ้น 1,199,900 บาท โดยธนาคารได้รับความร่วมมือเป็นอย่างดีจากอิหม่ามในแต่ละจังหวัดทั่วประเทศในการคัดเลือกผู้ที่อยู่ในเกณฑ์รับซะกาตภายใต้โครงการซะกาตเพื่อส่งเสริมอาชีพผู้ยากจนและเป็นทุนการศึกษาแก่นักเรียนนักศึกษาที่ขาดแคลนทุนทรัพย์โดยมีอาจารย์อรุณบุญชมผู้ชํานาญการด้านชะรีอะฮ์ผู้แทนจุฬาราชมนตรีนายระบิลพรพัฒน์กุลกรรมการธนาคารดร.วิเชียรชุบไธสงกรรมการธนาคารและนายเสนีย์อยู่เป็นสุขที่ปรึกษาธนาคารและอนุกรรมการซะกาตร่วมเป็นสักขีพยานในการส่งมอบณห้องโถงใหญ่ชั้น 23 อาคารสํานักงานใหญ่คิวเฮ้าส์อโศกเมื่อวันที่ 11 พฤศจิกายน 2564 ที่ผ่านมา
ในโอกาสนี้ ไอแบงก์จึงขอเชิญชวนพี่น้องชาวไทยมุสลิมทุกท่านที่ครอบครองทรัพย์สินตามพิกัดและครบรอบ 1 ปีจันทรคติชําระซะกาตผ่านบัญชีซะกาตของธนาคารเลขที่บัญชี 001-1-03879-9 สอบถามรายละเอียดเพิ่มเติมที่iBank Call Center 1302
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ เห็นใจพี่น้องแรงงาน ออกมาตรการลดเงินสมทบผู้ประกันตนทุกมาตราเป็นเวลา 3 เดือน ช่วยนายจ้าง-ลูกจ้าง ฝ่าเศรษฐกิจที่ได้จากผลกระทบสถานการณ์ความขัดแย้งรัสเซีย-ยูเครน
วันจันทร์ที่ 28 มีนาคม 2565
โฆษกรัฐบาล เผย นายกฯ เห็นใจพี่น้องแรงงาน ออกมาตรการลดเงินสมทบผู้ประกันตนทุกมาตราเป็นเวลา 3 เดือน ช่วยนายจ้าง-ลูกจ้าง ฝ่าเศรษฐกิจที่ได้จากผลกระทบสถานการณ์ความขัดแย้งรัสเซีย-ยูเครน
โฆษกรัฐบาล เผย นายกฯ เห็นใจพี่น้องแรงงาน ออกมาตรการลดเงินสมทบผู้ประกันตนทุกมาตราเป็นเวลา 3 เดือน ช่วยนายจ้าง-ลูกจ้าง ฝ่าเศรษฐกิจที่ได้จากผลกระทบสถานการณ์ความขัดแย้งรัสเซีย-ยูเครนกว่า 24.2 ล้านคน เริ่ม พ.ค.- ก.ค. 65
วันที่ 28 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์ความขัดแย้งยูเครน – รัสเซีย และได้มีความห่วงใยต่อพี่น้องประชาชนที่ได้รับผลกระทบจากราคาพลังงาน และสั่งการทุกหน่วยงานประเมินพร้อมออกมาตรการช่วยเหลือประชาชนจากสถานการณ์ดังกล่าว ในส่วนของกระทรวงแรงงาน ได้กําหนดมาตรการลดเงินสมทบทั้งในส่วนของนายจ้างและผู้ประกันทุกมาตรา ม.33, ม. 39 และ ม. 40 เป็นระยะเวลา 3 เดือน เริ่มตั้งแต่เดือนพฤษภาคม – กรกฎาคม 2565 ได้แก่
1) ผู้ประกันตนมาตรา 33 จํานวน 11.2 ล้านคน จะได้ลดเงินสมทบจากร้อยละ 5 ของค่าจ้าง เหลือ ร้อยละ 1 ของค่าจ้าง ยกตัวอย่างหากคิดบนฐานค่าจ้าง 15,000 บาท จากเดิมต้องส่งเงินสบทบ 750 บาท จะลดลงเหลือส่งเงินสมทบ 150 บาท ทําให้สามารถลดภาระค่าครองชีพ ไปได้ประมาณ 600 บาทต่อคนต่อเดือน
2) ผู้ประกันตนมาตรา 39 จํานวน 1.9 ล้านคน จะได้ลดเงินสมทบจากร้อยละ 9 เหลือร้อยละ 1.9 คือจากเดิมที่ต้องส่งเงินสมทบ 432 บาท จะลดลงเหลือส่งเงินสมทบ 91 บาท หรือลดภาระค่าครองชีพไปได้ประมาณ 341 บาทต่อคนต่อเดือน
3) ผู้ประกันตนมาตรา 40 จํานวน 10.7 ล้านคน จะได้ลดเงินสมทบในแต่ละทางเลือกลงร้อยละ 40 มี 3 ทางเลือก คือ ทางเลือกที่ 1 ลดการส่งเงินทบจากเดิม 70 บาท ลดลงเหลือ 42 บาท ทางเลือกที่ 2ลดการส่งเงินทบจากเดิม 100 บาท ลดลงเหลือ 60 บาท และ ทางเลือกที่ 3 ลดการส่งเงินทบจากเดิม 300 บาท ลดลงเหลือ 180 บาท หรือลดภาระค่าครองชีพไปได้ประมาณ 84 – 360 บาทต่อคนต่อ 3 เดือน
โฆษกประจําสํานักนายกรัฐมนตรี กล่าวต่อไปว่า มาตรการช่วยเหลือแรงงานนี้ ยังช่วยนายจ้าง จํานวน 5 แสนราย จะได้ลดเงินสมทบจากร้อยละ 5 เหลือร้อยละ 1 ซึ่งเป็นการลดต้นทุนการผลิต ยกตัวอย่างเช่น หากนายจ้างจ่ายค่าจ้างบนฐานเงินเดือน 15,000 บาทต่อลูกจ้าง 1 คน หากนายจ้างมีลูกจ้าง 1,000 คน จะสามารถลดต้นทุนการผลิตของนายจ้างต่อเดือนลง 600,000 บาท รวมระยะเวลา 3 เดือนเป็นเงินทั้งสิ้น 1,800,000 บาท ทั้งนี้ ในส่วนของมาตรการลดเงินสมทบผู้ประกันตนดังกล่าวจะเกิดประโยชน์แก่พี่น้องประชาชนประมาณ 24.2 ล้านคน เป็นเม็ดเงินมูลค่าประมาณ 34,540 ล้านบาท
รัฐบาลไทย-ข่าวทำเนียบรัฐบาล-ปลัดกระทรวงคมนาคมให้เอกอัครราชทูตราชอาณาจักรเดนมาร์กประจำประเทศไทยเข้าพบ
วันพฤหัสบดีที่ 28 กรกฎาคม 2565
ปลัดกระทรวงคมนาคมให้เอกอัครราชทูตราชอาณาจักรเดนมาร์กประจําประเทศไทยเข้าพบ
สานต่อความร่วมมือการคมนาคมขนส่งทางน้ําระหว่างประเทศไทย - เดนมาร์ก
นายชยธรรม์ พรหมศร ปลัดกระทรวงคมนาคม พร้อมด้วย นางจตุพร เนียมสุข ผู้ช่วยปลัดกระทรวงคมนาคม และผู้แทนการท่าเรือแห่งประเทศไทย (กทท.) ให้ นายยอน ทัวร์กอร์ด (H.E. Mr. Jon Thorgaard) เอกอัครราชทูตราชอาณาจักรเดนมาร์กประจําประเทศไทยและคณะ เข้าพบเพื่อร่วมหารือนโยบายด้านการคมนาคมขนส่งทางน้ําระหว่างประเทศไทย - เดนมาร์ก เมื่อวันที่ 26 กรกฎาคม 2565 ณ ห้องประชุมกระทรวงคมนาคม
นายชยธรรม์ พรหมศร กล่าวว่า การเข้าพบครั้งนี้ เพื่อติดตามผลการหารือระหว่าง
นายศักดิ์สยาม ชิดชอบ รัฐมนตรีว่าการกระทรวงคมนาคม และเอกอัครราชทูตราชอาณาจักรเดนมาร์ก
ประจําประเทศไทย เมื่อวันที่ 29 มีนาคม 2564 ในประเด็นด้านการคมนาคมขนส่งทางน้ําระหว่างประเทศไทย - เดนมาร์ก ซึ่งรัฐบาลไทย โดยกระทรวงฯ ได้มีการวางแผนการพัฒนาการคมนาคมขนส่งทางน้ํา ได้แก่ โครงการพัฒนาระเบียงเศรษฐกิจภาคใต้ เพื่อเชื่อมโยงการขนส่งระหว่างอ่าวไทยและอันดามัน (Landbridge) และโครงการพัฒนาท่าเรือแหลมฉบัง เพื่ออํานวยความสะดวกให้แก่ผู้ประกอบการทั้งในประเทศและต่างประเทศ ดังนี้
1. การพิจารณาต่อสัญญาเช่าสําหรับการบริหารและประกอบการท่าเทียบเรือตู้สินค้า B1
ณ ท่าเรือแหลมฉบัง (ทลฉ.) โดยสัญญาของบริษัท แอลซีบี คอนเทนเนอร์ เทอร์มินัล 1 จํากัด ซึ่งกําลังจะสิ้นสุดในวันที่ 31 ตุลาคม 2565
2. การขอใบอนุญาตเพื่อใช้ในการต่อสัญญาให้สามารถดําเนินธุรกิจได้ถูกต้องตามกฎหมาย
3. ผลกระทบจากการเปิดประมูลโครงการสัมปทานระยะสั้น โดย กทท. เพื่อประกอบการท่าเทียบเรือ B1 ณ ทลฉ. เป็นระยะเวลา 29 เดือน (2 ปี 5 เดือน) ตั้งแต่เดือนพฤศจิกายน 2565 - มีนาคม 2569
โดยผลการหารือในวันนี้เป็นไปด้วยดี ซึ่งปลัดกระทรวงคมนาคมได้มอบหมายให้ กกท. ดําเนินการสานต่อการดําเนินงานด้านการคมนาคมขนส่งทางน้ําระหว่างไทย - เดนมาร์ก ตามนโยบายของรัฐมนตรีว่าการกระทรวงคมนาคม ภายใต้กฎ ระเบียบ ข้อกฎหมายที่เกี่ยวข้องอย่างเคร่งครัด ทั้งนี้ หาก กทท. จะเปิดประมูลและคัดเลือกผู้ประกอบการรายใหม่ (สําหรับท่าเทียบเรือ B1) จะต้องมีการเปลี่ยนถ่ายกิจการจากผู้ประกอบการรายปัจจุบันไปยังผู้ประกอบการรายใหม่อย่างเหมาะสมและทันเวลาเพื่อให้การประกอบกิจการเป็นไปอย่างต่อเนื่อง และไม่เกิดผลเสียต่อประโยชน์ของสาธารณะ
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ห่วงใยฝากกำลังใจถึงพี่น้องประชาชนผู้ประสบอุทกภัย จากอิทธิพล “มู่หลาน” 11 จังหวัด กำชับจังหวัด-หน่วยทหาร-ท้องถิ่น เร่ง เข้าสำรวจความเสียหายหลังน้ำลด
วันอาทิตย์ที่ 14 สิงหาคม 2565
โฆษกรัฐบาลเผย “นายกฯ” ห่วงใยฝากกําลังใจถึงพี่น้องประชาชนผู้ประสบอุทกภัย จากอิทธิพล “มู่หลาน” 11 จังหวัด กําชับจังหวัด-หน่วยทหาร-ท้องถิ่น เร่ง เข้าสํารวจความเสียหายหลังน้ําลด
โฆษกรัฐบาลเผย “นายกฯ” ห่วงใยฝากกําลังใจถึงพี่น้องประชาชนผู้ประสบอุทกภัย จากอิทธิพล “มู่หลาน” 11 จังหวัด กําชับจังหวัด-หน่วยทหาร-ท้องถิ่น เร่งเข้าสํารวจความเสียหายหลังน้ําลด ขณะที่ มท.1 เดินหน้าแก้ปัญหารวดเร็ว ปภ. จังหวัดเข้าช่วยเหลือน้ําท่วมเชียงราย-น่าน
วันที่ 14 สิงหาคม 2565นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรี ติดตามผลกระทบจากพายุมู่หลาน ทําให้เกิดน้ําท่วมในหลายพื้นที่รวม 11 จังหวัด 30 อําเภอ 77 ตําบล 410 หมู่บ้าน และยังคงมีน้ําท่วมในพื้นที่ 6 จังหวัด ได้แก่ เชียงราย แม่ฮ่องสอน เชียงใหม่ พะเยา น่าน และพิษณุโลก รวม 25 อําเภอ 70 ตําบล 391 หมู่บ้าน บ้านเรือนประชาชนได้รับผลกระทบ 1,885 ครัวเรือน แต่ไม่มีรายงานผู้บาดเจ็บหรือเสียชีวิต โดยนายกรัฐมนตรีสั่งการกระทรวงมหาดไทย ประสานจังหวัดที่ประสบภัย องค์กรปกครองส่วนท้องถิ่น (อปท.) หน่วยทหาร และส่วนราชการที่เกี่ยวข้องในพื้นที่ให้การช่วยเหลือบรรเทาความเดือดร้อนและผลกระทบต่อประชาชน โดยเฉพาะผู้ที่อาศัยอยู่ในพื้นที่ที่ยากต่อการสัญจรเข้าถึงและผู้ที่ต้องการความช่วยเหลือเป็นพิเศษ ให้เร่งช่วยเหลือออกมาอยู่ในพื้นที่ที่ปลอดภัยโดยเร็วที่สุด นอกจากนี้ นายกรัฐมนตรียังขอให้ผู้ที่อาศัยในพื้นที่บริเวณริมน้ําโขง จ.เลย หนองคาย บึงกาฬ นครพนม มุกดาหาร อํานาจเจริญ และอุบลราชธานี ติดตามสถานการณ์น้ําอย่างใกล้ชิด หลังมีรายงานจาก กอนช. ว่า ผู้ที่อาศัยในพื้นที่บริเวณดังกล่าว อาจได้รับผลกระทบจากการเปลี่ยนแปลงของระดับน้ําในแม่น้ําโขงเพิ่มขึ้นอย่างฉับพลัน ในช่วงวันที่ 14-18 ส.ค. 65
โฆษกประจําสํานักนายกรัฐมนตรีกล่าวว่า นอกจากนี้ ในส่วนของสถานการณ์น้ําท่วมขังในพื้นที่จังหวัดเชียงรายและน่าน พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้สั่งการ ปภ. จังหวัดให้การช่วยเหลือผู้ประสบภัยแล้ว และยังได้กําชับ ปภ. ประสานจังหวัดและหน่วยราชการที่เกี่ยวข้องในการแจ้งเตือนภัย การเผชิญเหตุ การอพยพ และการให้ความช่วยเหลือประชาชนที่ได้รับผลกระทบภาวะฝนตกหนักอย่างเต็มกําลัง เน้นดูแลด้านการดํารงชีพและความปลอดภัยของประชาชน
“นายกรัฐมนตรีขอให้ระมัดระวังเรื่องกระแสไฟฟ้า โดยเฉพาะในพื้นที่น้ําท่วมขัง หวั่นจะเกิดอันตรายต่อพี่น้องประชาชน และกําชับให้เจ้าหน้าที่ทุกฝ่ายระดมกําลังเข้าให้ความช่วยเหลือประชาชนผู้ประสบอุทกภัย ไม่ให้มีการตกค้าง พร้อมฝากความห่วงใยและกําลังใจมาถึงพี่น้องประชาชนผู้ประสบอุทกภัยทุกคน และกําชับให้เจ้าหน้าที่ภาครัฐ เร่งสํารวจประเมินความเสียหาย ในพื้นที่หลังสถานการณ์อุทกภัยคลี่คลายแล้ว เพื่อช่วยเหลือเยียวยาประชาชนตามระเบียบกระทรวงการคลังฯ อย่างเร่งด่วนต่อไป” โฆษกประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-รมต.อนุชา เน้น "รัฐบาลดิจิทัล" สร้างมาตรฐานการทำงานภาครัฐรูปแบบใหม่ ลดความยุ่งยาก อำนวยความสะดวกประชาชนได้อย่างรวดเร็ว
วันอังคารที่ 26 เมษายน 2565
รมต.อนุชา เน้น "รัฐบาลดิจิทัล"  สร้างมาตรฐานการทํางานภาครัฐรูปแบบใหม่ ลดความยุ่งยาก อํานวยความสะดวกประชาชนได้อย่างรวดเร็ว
รมต.อนุชา เน้น "รัฐบาลดิจิทัล"  สร้างมาตรฐานการทํางานภาครัฐรูปแบบใหม่ ลดความยุ่งยาก อํานวยความสะดวกประชาชนได้อย่างรวดเร็ว
วันนี้ (26 เมษายน 2565) เวลา 14.30 น. ณ สํานักงานพัฒนารัฐบาลดิจิทัล (สพร.) นายอนุชา นาคาศัย รัฐมนตรีประจําสํานักนายกรัฐมนตรี เป็นประธานการประชุมคณะอนุกรรมการขับเคลื่อนการพัฒนารัฐบาลดิจิทัล ครั้งที่ 2/2565 โดยมี ดร.สุพจน์ เธียรวุฒิ ผู้อํานวยการสํานักงานพัฒนารัฐบาลดิจิทัล นายธัชชญาณ์ณัช เจียรธนัทกานนท์ เลขานุการรัฐมนตรีประจําสํานักนายกรัฐมนตรี และคณะอนุกรรมการฯ เข้าร่วมประชุมออนไลน์ผ่านระบบ Microsoft Teams
ที่ประชุมได้หารือการขับเคลื่อนโครงการสําคัญภายใต้แผนพัฒนารัฐบาลดิจิทัลของประเทศไทย พ.ศ.2563-2565 โดยมีการผลักดันให้เกิดการยอมรับในการใช้เอกสารดิจิทัลในหน่วยงานภาครัฐมากขึ้น รวมถึงได้หารือการพัฒนาระบบแพลตฟอร์มอัจฉริยะเพื่อการบริหารจัดการข้อมูลด้านกําลังคนและการพัฒนาสมรรถนะ ด้วยการเรียนรู้ตลอดชีวิตของประเทศไทย (E-Workforce Ecosystem) เชื่อมโยงข้อมูลกับศูนย์กลางแลกเปลี่ยนข้อมูลภาครัฐ (GDX) นอกจากนี้ ยังได้มีการรายงานโครงการ Digital Transcript ซึ่งอํานวยความสะดวกแก่นักศึกษาในการขอรับผลการเรียนผ่านระบบออนไลน์ โดยมีการขยายผลในระดับมหาวิทยาลัยแล้ว 39 แห่ง จํานวนนักศึกษาใช้งานกว่า 160,000 คน ทั้งนี้ ที่ประชุมได้พูดถึงโครงการพัฒนาแพลตฟอร์มกลางข้อมูลด้านสวัสดิการ (Welfare Platform) ที่มีส่วนช่วยให้ประชาชนเข้าถึงข้อมูลและการให้บริการของรัฐได้ง่ายโดยผ่านระบบดิจิทัล
รัฐมนตรีประจําสํานักนายกรัฐมนตรี กล่าวว่า การขับเคลื่อนการดําเนินงานสู่การเป็นรัฐบาลดิจิทัล เป็นประโยชน์อย่างมากในการสร้างสังคมดิจิทัลที่ประชาชนสามารถเข้าถึงการให้บริการของรัฐด้านต่างๆ ได้สะดวก รวดเร็ว และประหยัดเวลายิ่งขึ้น สิ่งนี้จะส่งผลต่อการพัฒนาและต่อยอดแผนงานด้านต่าง ๆทั้งทางด้านเศรษฐกิจ สังคม และการท่องเที่ยว อีกทั้งมีส่วนสําคัญในการสร้างความแข็งแกร่งของประเทศให้มีศักยภาพในเวทีระดับโลกได้
นอกจากนี้ รัฐมนตรีประจําสํานักนายกรัฐมนตรี ได้กล่าวชื่นชมโครงการ Digital Transcript เป็นการอํานวยความสะดวกในการใช้ข้อมูลทางการศึกษาซึ่งถือเป็นเรื่องสําคัญที่สามารถตอบโจทย์ความต้องการของนักศึกษาได้โดยตรง อีกทั้งลดขั้นตอนการทํางานที่ยุ่งยาก สร้างมาตรฐานการทํางานเป็นรัฐบาลรูปแบบใหม่ที่อํานวยความสะดวกประชาชนได้อย่างรวดเร็ว
...................
รัฐบาลไทย-ข่าวทำเนียบรัฐบาล-‘โฆษกแรงงาน’ ยัน จ่ายเยียวยาคนงานในแคมป์ก่อสร้างแล้วตามสิทธิ
วันจันทร์ที่ 12 กรกฎาคม 2564
‘โฆษกแรงงาน’ ยัน จ่ายเยียวยาคนงานในแคมป์ก่อสร้างแล้วตามสิทธิ
โฆษกกระทรวงแรงงาน (ฝ่ายการเมือง) เปิดเผย จ่ายเงินเยียวยาสุดวิสัยโควิด -19 ในแคมป์ก่อสร้างแล้วตามสิทธิ ส่วนกิจการอื่น ๆ ที่เหลือจะโอนเงินเข้าบัญชีลูกจ้างโดยตรง
เมื่อวันที่ 12 กรกฎาคม 2564 นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) เปิดเผยถึงกรณีที่ คุณไชยวัฒน์ วรรณโคตร เลขานุการและอนุกรรมาธิการ คณะอนุกรรมาธิการศึกษาสถานการณ์ด้านแรงงานสวัสดิการ คุ้มครองแรงงาน และแรงงานสัมพันธ์ เขียนบทความ เรียบเรียงข้อมูลการชดเชยแรงงานจากคําสั่งปิดแคมป์คนงาน โดย ระบุว่าปิดแคมป์คนงาน 14 วัน เกือบ 7 แสนคน ยังไม่ได้รับชดเชยเยียวยาและไม่ได้ดูแลเรื่องอาหารให้กับคนงานนั้น ในเรื่องนี้นั้น ขอชี้แจงว่า กระทรวงแรงงาน โดยสํานักงานประกันสังคมได้จ่ายเงินเยียวยาสุดวิสัยโควิด -19 ร้อยละ 50 ของค่าจ้างให้ลูกจ้าง 4 ประเภทกิจการ ได้แก่ 1) กิจการก่อสร้าง 2) กิจการที่พักแรม บริการด้านอาหาร 3) กิจการศิลปะความบันเทิงนันทนาการ และ 4) กิจการอื่น ๆ ไม่ใช่กิจการก่อสร้างเพียงอย่างเดียว และขณะนี้ สํานักงานประกันสังคมได้วินิจฉัยจ่ายประโยชน์ทดแทนกรณีว่างงานจากเหตุสุดวิสัยโควิด-19 ไปแล้วทั้งสิ้น 17,920 ราย เป็นจํานวนเงิน 87,631,033.80 บาท (ข้อมูล ณ วันที่ 12 ก.ค.64) โดยแยกเป็น กิจการก่อสร้าง 16,468 ราย เป็นเงิน 79,801,420.45 บาท ที่เหลือเป็นกิจการร้านอาหาร และภัตตาคาร 1,452 ราย เป็นเงิน 7,829,613.35 บาท ทั้งนี้ สํานักงานประกันสังคมจะตัดจ่ายทุกวันศุกร์ และนําจ่ายเงินให้ลูกจ้างทุกวันจันทร์ โดยคนงานในกิจการก่อสร้างจ่ายเป็นเงินสด ส่วนกิจการอื่น ๆ ที่เหลือจะโอนเงินเข้าบัญชีลูกจ้างโดยตรง
กรณีลูกจ้างที่ยังไม่ได้เงิน สํานักงานประกันสังคมขอให้เร่งดําเนินการ ดังนี้ 1) ให้นายจ้างรับรองในระบบ e-service ว่ามีลูกจ้างกี่ราย หยุดงานตั้งแต่วันไหนถึงวันไหน 2) ลูกจ้างยื่นแบบ สปส. 2 – 01/7 ให้แก่นายจ้างส่งต่อให้สํานักงานประกันสังคม เพื่อที่จะให้ประกันสังคมพิจารณาวินิจฉัยจ่ายเงินโดยเร็วต่อไป
ส่วนเรื่องอาหารในแคมป์คนงานก่อสร้างนั้น กระทรวงแรงงาน ได้ขอความร่วมมือนายจ้างสถานประกอบการดูแลเรื่องอาหารแก่คนงานทั้ง 3 มื้อ โดยกระทรวงแรงงานจะสนับสนุนเครื่องอุปโภคบริโภค อาทิ ข้าวสาร น้ําดื่ม ไข่ไก่ ปลากระป๋อง ที่ได้รับบริจาคจากภาคเอกชน และนําไปมอบให้สมาคมอุตสาหกรรมก่อสร้างไทย ในพระบรมราชูปถัมภ์ เป็นศูนย์กลางในการกระจายอาหารไปยังคนงานตามแคมป์ต่างๆ ซึ่งการดําเนินการดังกล่าวเป็นมาตรการเสริมที่กระทรวงแรงงานขอความร่วมมือนายจ้างสถานประกอบการ เพื่อช่วยเหลือบรรเทาความเดือดร้อนและแบ่งเบาค่าใช้จ่ายด้านอาหารให้แก่คนงานอีกทางหนึ่ง